Source: https://politeia.org.ro/stiri-revista-presei/revista-presei-21-martie/61198/
Timestamp: 2020-05-25 23:33:43+00:00

Document:
Revista Presei – 21 martie. “Bizareriile cheltuielilor guvernamentale ale României, în context european” | PoliteiaWorld
Home » Stiri / Revista Presei	» Revista Presei – 21 martie. “Bizareriile cheltuielilor guvernamentale ale României, în context european”
Buna dimineata intr-o zi de joi, 21 martie! Joi 21 Martie 2019, vremea se va menține normală termic. Cerul va fi variabil, cu înnorări mai accentuate ziua în regiunile sudice și în zonele montane aferente, unde izolat și trecător vor fi precipitații slabe, ploi în zonele joase de relief și mixte la munte, iar seara și noaptea cu precădere în nord, nord-est și parțial în centru, unde condițiile de precipitații vor fi reduse. Vântul va sufla slab și moderat. Temperaturile maxime se vor încadra, în general, între 9 și 14 grade, iar cele minime vor fi cuprinse între -5 și 7 grade. Izolat vor fi condiții de ceață, iar în regiunile intracarpatice și în zonele deluroase din sudul teritoriului, de brumă. In Bucuresti,cerul va mai avea înnorări în prima parte a zilei când, trecător, va ploua slab, apoi se va degaja. Vântul va sufla slab până la moderat. Temperatura maximă se va situa în jurul valorii de 12 grade, iar cea minimă va fi de 1…3 grade.
CSM va decide daca o sanctioneaza pe Kovesi, cu o zi inaintea unei noi runde de negocieri pentru sefia Parchetului UE Sectia pentru procurori in materie disciplinara a CSM ar urma sa se pronunte cu privire la doua actiuni disciplinare in cazul Laurei Kovesi, intr-una fiind vizat si Marius Iacob, pe 26 martie, cu o zi inaintea unei noi runde de negocieri PE-Consiliul UE pentru postul de procuror-sef european, la care candideaza fosta sefa DNA. Data stabilita initial fusese 20 martie, insa CSM a comunicat ca pronuntarea in cele doua cazuri a fost amanata. O cercetare disciplinara, care il vizeaza si pe procurorul Marius Iacob, a fost declansata in urma inregistrarilor dintr-o sedinta a DNA aparute in spatiul public. In acest caz, pronuntarea a fost deja amanata de cinci ori, dar intre timp Marius Iacob a demisionat din functia de adjunct al sefului DNA. O alta actiune a fost deschisa de Inspectia Judiciara in septembrie, Kovesi fiind acuzata ca a inserat intr-un comunicat date confidentiale dintr-o ancheta derulata de catre procurorii din subordine.”S-a preschimbat termenul din 20 martie in 26 martie”, a comunicat CSM miercuri pentru News.ro. Sectia pentru procurori in materie disciplinara urma sa se pronunte miercuri, 20 martie, de la ora 11:00, in aceste cazuri. Inspectia Judiciara a inceput, in 12 ianuarie, o actiune disciplinara in cazul Laurei Coduta Kovesi, care este acuzata de trei abateri disciplinare. Integral: http://www.ziare.com
Judecătoarea Corina Corbu a făcut parte din completul care l-a sancţionat pe adjunctul şefului DNA Marius Iacob, deşi a fost trimisă în judecată de DNA pe vremea lui Kovesi-Iacob. SURSE: „Ar putea fi abatere disciplinară!” / Acelaşi complet o judecă şi pe Kovesi Completul de 5 judecători C2 Civil format din judecătorii Corina Alina Corbu, George Bogdan Florescu, Rodica Zaharia, Maria Hrudei şi Eugenia Puşcaşiu a admis, luni, contestaţia Inspecţiei judiciare şi l-a sancţionat disciplinar cu avertisment pe adjunctul şefului DNA, Marius Iacob, potrivit informaţiilor G4media.ro de la Înalta Curte. Ca urmare a acestei decizii, Marius Iacob şi-a dat, marţi, demisia din funcţia de conducere de la DNA. Acelaşi complet judecă şi litigiul dintre fosta şefă a DNA, Laura Codruţa Kovesi, şi Inspecţia judiciară. Următorul termen este pe 25 martie. Din complet făcea parte iniţial şi şefa ICCJ, Cristina Tarcea, dar ea s-a abţinut pentru că era vorba de un proces cu Inspecţia judiciară, iar Tarcea a fost cercetată disciplinar de Inspecţia Judiciară. Vezi aici şi aici. În schimb, judecătoarea Corbu nu s-a abţinut, deşi ea a fost trimisă în judecată de DNA în 2014 când la conducerea Parchetului anticorupţie erau Kovesi şi Iacob. Vezi aici. Anul trecut, în mai, un complet de 5 judecători (despre care CCR a spus că a fost nelegal constituit) a decis achitarea judecătoarei Corbu, iar acum Secţia specială pentru anchetarea magistraţilor a considerat că nu se impune să facă contestaţie în anulare şi să redeschidă procesul, deşi a avut posibilitatea. Surse judiciare au explicat G4media.ro faptul că neabţinerea de către judecătoarea Corbu din dosarele lui Iacob şi Kovesi ar putea fi chiar o abatere disciplinară, potrivit articolului 99 litera i din legea 303/2004. Integral: https://www.g4media.ro
O instanta sanctioneaza improvizatiile lui Toader: OUG 92 incalca Constitutia. Sa decida CCR! Tribunalul Dolj a sesizat la inceputul acestei luni Curtea Constitutionala cu o exceptie de neconstitutionalitate in cazul unei ordonante de urgenta promovate de ministrul Justitiei, Tudorel Toader, prin care erau modificate Legile Justitiei, de abia schimbate de Parlament. CCR trebuie sa decida daca este constitutional articolul din OUG 92/2018 de modificare si completare a unor acte normative in domeniul Justitiei, denumita “Ordonanta lui Toader”, prin care era amanata, pana pe 1 ianuarie 2020, posibilitatea ca magistratii sa se pensioneze la implinirea a 20 de ani de activitate. Prin emiterea OUG 92/2018 s-a incalcat principiul separatiei puterilor in stat si principiul predictibilitatii reglementarii, sustine Tribunalul Dolj. Asta “in conditiile in care timp de peste 1 an cat a durat toata procedura parlamentara textul a fost supus analizelor, dezbaterilor, voturilor, sustinut de toate autoritatile implicate in activitatea de justitie, intr-o zi se anihileaza un drept.”…Printre modificarile facute in Parlament de PSD si ALDE in cazul Legilor Justitiei a fost strecurat si articolul care prevedea ca magistratii se pot pensiona dupa 20 de ani vechime in activitate, chiar daca nu au implinit varsta de 60 de ani. Aceasta prevedere ar fi dus la mii de pensionari, mai ales ca oferta financiara este atractiva, avand in vedere ca pensia speciala de magistrat este substantiala. Practic, odata intrata in vigoare, prevederea ar fi dus la o depopulare masiva a instantelor, cu efecte majore mai cu seama la instantele superioare: curtile de apel si Inalta Curte. Pe de o parte, este vorba de o epurare mascata la instantele superioare, pe de alta parte, de o blocare a sistemului de justitie din lipsa de judecatori.Critica Comisiei de la Venetia. Asociatiile de magistrati si Comisia de la Venetia au reactionat imediat dupa adoptarea Legilor Justitiei. Comisia chiar a recomandat guvernantilor sa renunte definitiv la schema de pensionare anticipata, “daca nu pot sa asigure ca aceasta nu va avea un impact negativ asupra functionarii sistemului.” Integral: http://www.ziare.com
Adrian Vasilescu acuza o incercare de a sicana BNR: Partidul care ar indrazni sa vanda un gram de aur ar iesi din istorie Romania este bolnava de mitul aurului, iar partidul care ar indrazni sa vanda un gram de aur ar iesi din istorie, sustine Adrian Vasilescu, consultant de strategie la Banca Nationala a Romaniei (BNR). In opinia sa, discutia despre rezerva de aur este doar o incercare de a sicana Banca Nationala.”Acum sunt discutii despre aur si se spun multe minuni in spatiul public. Chiar se spune ca PSD-ul ar vrea sa aduca aurul in tara ca sa-l vanda. Asta e o poveste. Chiar daca ar gandi asa niste oameni din PSD ca ‘hai sa aducem aurul in tara sa-l vindem’, asta nu se poate intampla in Romania, pentru ca Romania este bolnava de mitul aurului si partidul care ar indrazni sa vanda un gram de aur ar iesi din istorie. Asa ceva nu exista. Deci nu asta e problema cu aducerea aurului in tara. Este doar o incercare de a sicana Banca Nationala. Altceva nimic”, a spus Adrian Vasilescu, miercuri, la The Financial Conference, citat de Agerpres. Amintim ca presedintele Camerei Deputatilor, Liviu Dragnea, si senatorul PSD Serban Nicolae au depus la finalul lunii trecute la Senat o propunere legislativa care prevede ca depozitele de aur constituite de Banca Nationala a Romaniei (BNR) in strainatate nu pot depasi 5% din cantitatea totala de aur constituita ca rezerva….”Lucrul cel mai important care mi se pare ca se discuta in aceste zile este ROBOR. ROBOR-ul a devenit un personaj, nu mai este un indicator economic, este un personaj al spatiului public, despre care se discuta foarte mult in ultima vreme si foarte mult in necunostinta de cauza”, a spus Adrian Vasilescu, citat de Mediafax. Consilierul de strategie al BNR a localizat inceperea acestor discutii despre ROBOR la data de 15 septembrie 2017, cand indicele ROBOR la 3 luni a depasit 1%. In acea zi, Vasilescu era la o emisiune la Realitatea TV, iar premierul Mihai Tudose la sedinta CEX a PSD. Integral: http://www.ziare.com
INTERVIU Cercetător de top stabilit în Italia: “România are nevoie de respect pentru şcoală şi educaţie, care trebuie să vină în primul rând de la politicieni” Cătălina Curceanu, cercetătoare de top în domeniul fizicii nucleare, stabilită de 20 de ani în Italia, vorbește, într-un interviu acordat HotNews.ro, despre posbilităţile pe care le au în ţară românii care lucrează în domenii ştiinţifice şi despre ce ar putea face statul român ca să împiedice fenomenul dramatic al emigrării. Ea spune că, în primul rând, este nevoie de o şcoală care să fie preţuită şi respectată, inclusiv prin salarii mai mari, care să-i atragă pe cei mai buni spre cariera de profesor, iar respectul pentru școală și educație trebuie să vină în primul rând de la politicieni, ceea ce nu se întâmplă în România. Cătălina Curceanu este prim-cercetator la Institutul Național de Fizică Nucleara (INFN) din Italia (Roma), unde coordonează o echipă internaţională formată din 20 de cercetători. Originară din Sfântu Gheorghe, a studiat Fizică la Bucuresti, apoi s-a specializat în Elveția, colaborând la proiectul Obelix. A coordonat două proiecte de avangardă în fizica nucleară – experimentele DEAR şi SHiDDHARTA. A organizat numeroase conferințe internaționale și este autor și/sau coautor a peste 150 de publicații în reviste internaționale. În 13 martie, la Roma, ea a fost decorată cu ordinul “Meritul Cultural” în grad de Cavaler, distincţie oferită de preşedintele Klaus Iohannis. În urmă cu doi ani, 2017, românca a primit cel mai prestigios premiu la nivel mondial dedicat femeilor cercetătoare din domeniul fizicii – premiul “Emmy Noether”, acordat de către Societatea Europeană de Fizică. Am discutat cu cercetătoarea Cătălina Curceanu despre posbilităţile pe care le au în ţară românii care lucrează în domenii ştiinţifice şi despre ce ar putea face statul român ca să împidice fenomenul dramatic al emigrării….Cătălina Curceanu: În primul rând, e nevoie de o şcoală care să fie preţuită şi respectată, inclusiv prin salarii mai mari, care să-i atragă pe cei mai buni spre cariera de profesor. Vorbesc de respect pentru şcoală şi în ceea ce priveşte educaţia, în general, care trebuie să vină în primul rând de la politicieni. Este nevoie de investiţii sistemul public de educaţie şi investiţii mai mari în cercetare. Doar aşa se poate promova atragerea cercetătorilor străini în România. Pentru a face acest lucru, ne trebuie un sistem de selecţionare a proiectelor, cu comisii internaţionale prestigioase. Astfel se garantează selecţionarea celor mai competitive proiecte. Din păcate, azi nu este aşa! Un alt lucru prioritar este crearea unei alianţe între industrie şi cercetare, între dezvoltarea tehnologică şi cercetare – cu posibilitatea de a inventa, breveta şi aplica invenţiile, cu oferte avantajoase pentru tineri. Integral: https://www.hotnews.ro
Reacție la dezinformările din conferința de presă a ministrului cercetării Ministrul cercetării, dl Nicolae Hurduc, a continuat în cadrul conferinței de presă de săptămâna aceasta (înregistrată aici) dezinformările incluse în raportul pe 2018 al ministerului pe care-l conduce. Pe scurt: -programul de guvernare nu este nici pe departe respectat! Dacă ar fi fost, MCI ar fi trebuit să aibă anul acesta un buget de 4,77 miliarde comparativ cu 1,78 cât are în prezent. Mai mult, cele 1,78 miliarde de anul acesta nu respectă nici măcar Hotărârea de Guvern de aprobare a Strategiei Naționale de Cercetare, care prevede pentru anul în curs un buget de 8,3 miliarde pentru cercetare. -ministrul declară că predictibilitatea sistemului de cercetare este asigurată acum de creditele de angajament. Or, acestea sunt exact opusul, fiind niște bani virtuali, angajați din bugetele anilor viitor, când habar nu ai cum va evolua bugetul statului și cât din acesta va fi repartizat cercetării. Ca să nu mai vorbim că o schimbare de guvern poate schimba radical perspectiva cheltuirii acestora. -ministrul dovedește că nu are habar de structura programului cadru european în privința cercetării (Orizont 2020), când declară că acesta pune accent pe cercetarea aplicativă, și nici nu știe că are o durată de 7 ani, nu 6, cum declară repetat dlui. -în privința Laserului de la Măgurele (ELI-NP) declară cu nonșalanță că Ministerul nu-i poate ajuta în litigiul cu consorțiul ce trebuie să instaleze sursa de raze gama, când de fapt ELI-NP este parte componentă a unui Institut Național de Cercetare din subordinea Ministerului, anume IFIN-HH. Conferința de presă s-a axat pe două subiecte: bugetul cercetării românești și agenda României la Președinția Consiliului UE. Dacă am fi fost în locul dlui ministru am fi avut și noi două subiecte pe ordinea de zi, dar un pic diferite: 1.Ne-am fi recunoscut greșeala și am fi retras afirmațiile conform cărora teoria evoluției prin selecție naturală nu este validă. Ad Astra i-o cam servește în acest sens. 2. Am fi spus poporului că actualul Guvern nu-și poate respecta programul de guvernare din motivele x, y și z (habar nu avem care ar putea fi acestea, dar dl Hurduc ar trebui să știe) și prin urmare va aloca MCI doar 0,179% din PIB, nu 0,8% cât prevăd normativele în vigoare (HG 924/2014). Iar apoi am fi spus că jumătate din puținul primit va fi alocat competițiilor naționale de proiecte, evaluate cu evaluatori externi aleși pe sprânceană. 3.Opțional, am fi extins ordinea de zic cu încă un punct în care ne-am fi prezentat demisia. Dar nu, dl ministru a ales calea demagogiei și dezinformării. Astfel: Integral: http://www.contributors.ro
Cine votează contează: Bizareriile cheltuielilor guvernamentale ale României, în context european Potrivit datelor publicate de Eurostat, România s-a situat în anul 2017 pe locul 24 din 28 între statele membre ca pondere în PIB a cheltuielilor sociale, cu doar 11,7%, faţă de o medie la nivelul Uniunii de 18,8%. Explicaţia imediată o constituie nivelul relativ redus al cheltuielilor publice, de doar 33,7% din PIB (45,8% media UE). Trebuie subliniat, însă, că, dacă raportul dintre cheltuielile noastre şi media UE este de circa 74%, dacă ne uităm la fiscalitate (veniturile provenite din taxe şi contribuţii sociale) stăm încă şi mai slab, cu doar 64% (25,8% din PIB colectăm noi faţă de o medie UE situate la 40,2%). Aşa încât, nu mai trebuie să ne mire de ce România figurează în statistica europeană a anului 2017 pe ultimul loc între statele UE la procentajul în PIB al sumelor alocate pentru educaţie (2,8%) şi pe antepenultimul loc la procentajul în PIB al banilor daţi de stat pentru sănătate (4,3%, după Letonia – 3,5% şi Cipru 2,6%). De reţinut, din perspectiva unor alocări pe bază de resurse reduse, lituanienii, care au cheltuieli de 33,1% din PIB ( adică mai mici cât noi) au alocat 4,9% din PIB pentru educaţie şi 5,7% pentru sănătate. Asta deşi alocă un procentaj similar pentru protecţia socială ( 11,2% din PIB ei şi 11,7% din PIB noi). Prima observaţie importantă este că, pentru a converge realmente cu ţările din UE, trebuie să majorăm sumele încasate prin sporirea fiscalităţii şi/sau creşterea gradului de încasare. Rezultatul ar trebui să asigure un spor de 35%, fără de care vom avea în continuare un stat slab, incapabil să finanţeze atât domeniile sociale cât şi investiţiile (etern sacrificate) în infrastructură. A doua observaţie ţine de alocările disproporţionate în repartizarea fondurilor cheltuite de stat. Coincidenţă interesantă, sănătatea, educaţia, protecţia social şi protecţia mediului sunt situate toate la ceva mai mult de 60% din practica europeană, în timp ce apărarea şi ordinea publică se duc undeva la valori duble. Integral: https://cursdeguvernare.ro
Jurnaliști cocoțați pe liste și alte recompense Emfatic, repetând obsesiv că el este jurnalist cu majusculă aflat într-o misiune nobilă ce nu poate fi abandonată, un salvator al României care trebuie iubită necondiționat și din orice poziție, iată-l pe Rareș Bogdan așezat în fruntea listei PNL pentru europarlamentare. Nu cunoaștem culisele acestei alegeri, dar ea dovedește cât de puțină încredere are conducerea partidului în elfectivele sale, în oamenii partidului care au stat pe baricade în vremuri bune și rele. Dar asta e treaba partidului. Treaba presei este toxica mixtură dintre politică și jurnalism, care produce neîncetat corcituri imorale într-o profesie unde etica ar trebui să fie piatră de hotar. Cazurile se înmulțesc iar mutanții iau forme când hilare, când hidoase. Jurnaliști cu talent și condei ca Răsvan Popescu și Adriana Săftoiu s-au transformat în decursul anilor de tranziție în purtători de cuvânt la curțile puterii și au fost recompensați cu funcții deținute pe termen lung, deși au profitat de privirea pe gaura cheii pentru a-și trăda foștii stăpâni. Răsvan Popescu, timp de șapte ani jurnalist la BBC, Expres și TVR mărturisea că „gazetăria e bună, dar nu rămâi în ea. E bună pentru că deschide accesul către orice și oricine”. Carieriștii capabili de orice compromis, de la a se lăsa racolați, până la a servi seară de seară și zi de zi la Antena 3, RTV, B1 TV, Realitatea TV, Evenimentul zilei, DC News, România liberă etc. niște finanțatori proveniți din mafia politico-financiară proliferată în România postdecembristă și temporar încetinită de DNA, au împânzit ecranele și online-ul prezetându-se cameleonic când ca jurnaliști, când ca politicieni. Despre cazul lui Robert Turcescu, o pierdere pentru jurnalism, am mai scris. Intrarea sa în „parlamentul rușinii” pe listele PMP nu a schimbat nimic în politică. Sau era doar un pretext pentru ceva privilegii și, eventual,vreo carte de memorii acide în viitor? Dar nu cazul Turcescu este cel mai grav, ci cazul agenților propagandei ascunși sub pulpana jurnalismului. Când au fost vreodată Chirieac, Ciutacu, Gâdea, Crețuleasca, Savaliuc, Capsali, Oana Stancu, Angheleasca, Andronic jurnaliști? Memoria Internetului reține celebra afirmație a lui Bogdan Chirieac care se recunoștea în 2009 ca jucând „în altă ligă”. Corect, dacă ne uităm în conturile bancare. Sau Gabriela Firea, cocoțată și ea pe liste până la demnitatea de primar al capitalei? Ea când a fost jurnalistă? Emisiunea În premieră mai spăla cu reportaje profesioniste fața jegoasă a Antenelor aparținând unui infractor condamnat, dar prețul trebuie plătit fără excepție. În eventualitatea ca realizatoarea emisiunii, Carmen Avram, soția propagandistului Ursu, să fie pusă pe lista PSD pentru alegerile europarlamentare, a fost preparată o ediție pe placul lui Dragnea:„Ani de emisiuni reușite demolați de o ediție rușinoasă, menită să susțină marota electorală a PSD: străinii <e răi>, România e o colonie, justiția asuprește capitalul românesc. Dacă s-ar da medalii pentru iresponsabilitate, În premieră cu Carmen Avram s-ar cocoța pe podium”, nota un observator pe Facebook. Interesul rămâne însă cocoțarea pe listă. Newsweek România a publicat dezvăluiri în mai multe episoade despre circulația banilor de la PSD-ALDE spre indivizi deghizați în jurnaliști, analiști și comentatori pentru a presta în favoarea liderilor de partid. Printre cei plătiți generos prin firme sau din conturile televiziunii publice se află Doru Bușcu, Bogdan Chirieac, Răzvan Savaliuc, Ion Cristoiu, Liviu Alexa, Ionuț Cristache, Marius Ghilezan. Acest din urmă caz se numără printre cele mai penibile, fiindcă individul se revendica de la principiile lui Coposu și ale monarhiei. Integral: http://www.contributors.ro
Deputații anchetează TAROM: ”De ce s-au vândut cele 2 avioane la prețuri de scobitori?” Plenul Camerei Deputaţilor a aprobat, miercuri, demararea unei anchete în privinţa activităţii TAROM în perioada 2007-2018, verificări care vor fi făcute de către deputaţii din Comisia pentru transporturi. Deputaţii vor urmări, printre altele, cadrul legislativ în care îşi desfăşoară activitatea compania şi modalitatea de înstrăinare a două aeronave în anul 2018. Printre obiectivele urmărite de comisia de anchetă se mai numără verificarea statutului companiei, hotărârile AGA cu privire la execuţia bugetară, contractul cadru sau contractele speciale cu privire la relaţiile comerciale de furnizare de utilităţi şi servicii ale TAROM, analizarea modului în care managementul şi-a îndeplinit obligaţiile, structura flotei….”Aș vrea să-l întreb pe domnul care conduce în momentul de față TAROM-ul de ce, de exemplu, un bilet de avion București Iași sau Iași București costă 68 de euro și de ce un bilet de avion Suceava București costă 156 de euro? Ăsta e management? Asta e normalitate? Să înțeleg că ieșeanul român e mai deștept, iar suceveanul român e mai prost, poaate plăti dublu. O altă problemă, de ce s-au vândut cele două avioane la prețuri de scobitori? Cui s-au vândut și dacă aveau dreptul să facă lucrul acesta.” Integral: https://stirileprotv.ro
Jocul dublu al unor indivizi cu obraz gros din presă Mai multe publicații neaservite puterii actuale au dezvăluit cuantumul sumelor enorme cu care PSD își plătește lăudătorii, oamenii de bază, servanții, slugile din presă ori din pretinse instituții de sondare a opiniei publice. Banii aceștia cheltuiți de social-democrații români cu mare larghețe nu provin din cotizațiile membrilor partidului cu sediul central in Kiseleff, ci din bugetul de stat, așa explicându-se, între altele, umflarea sumelor rezervate partidului de domnii Darius Vâlcov și Eugen Orlando Teodorovici. Din pixul și nemernicia cărora s-a făcut Bugetul de stat al României. Numele celor plătiți de PSD din impozitele și taxele noastre eminamente spre a ne duce de nas și a ne minți în față? Începem enumerare cu acelea al d-lui Vasile Dîncu, sociolog, politician în rezervă, mare profesor, onorat cu titluri anume pentru el create de Universitatea “ Babeș-Bolyai” care prin asta și-a cam dezonorat firma ori de Academia SRI Continuăm cu dl. Marius Pieleanu, patron al unui institut de sondare a opiniei publice, conferențiar la atât de pestrița SNSPA și seară de seară invitat pe la câte o televiziune care se ocupă cu propaganda în favoarea celor care îl furajează. De la Antena 3 și România tv la scandaloasa, nerușinata emisiune România 9 de la TVR 1. Alții? Lista e bogată și bine garnisită cu controversați, ambuscați și cumpărați unul și unul! Mirel Palada și el posesor al unei diplome în Sociologie, pare-se că și doctor în domeniu, și el cu mii de fire legat de PSD. Un anume domn Mihălcescu, despre care aflu că ar fi un fel soț soției sale, doamna fiind parlamentar PSD care ba îl contestă, ba îl pupă în bot, dar și pe șira spinării pe Daddy Dragnea. Continuăm cu cațavencianul fără umor și fără rușine Doru Bușcu, cu angajații lui Felix Voculescu, Savaliuc și doamna Anghelescu-Stancu, cu ex-monarhistul contra-cost Marius Ghilezan, cu tandemul Bogdan Chirieac (care mai nou și-a exportat „competența” și la năpârlita Realitatea tv) și Val Vâlcu (acesta din urmă prestează și în calitate de cadru didactic universitar, se face că ar preda jurnalism, domeniul său de competență fiind, pesemne, cum să faci presă în favoarea celui care te plătește), ș.a.m.d. Respectivilor li se alătură gazetarii de la Evenimentul zilei, Cristoiu, Andronic, Curea care parazitează la rându-le și ecranul Televiziunii Române, și aceasta transformată într-un fel de agenție de plăți a PSD. Adică într- un loc unde postul de casieră principală este încă ocupat de Doina Gradea. Integral: http://www.contributors.ro
Comunismul împotriva credinţei: semnificaţia unei beatificări Pentru cei care persistă în nostalgie, pentru cei care merg mai departe pe drumul luminos al utopiei, pentru cei care visează la împărăţia egalităţii sociale pe pământ, comunismul rămâne o poveste al cărei sfârşit urmează a fi scris. Visul pe care l-a întruchipat mai poate fi visat, căci el se confundă cu visul de emancipare al întregii omeniri. Cei care se împotrivesc nu pot fi acceptaţi în cetatea perfectă pe care o zidim: în catedrala luminată de soarele raţiunii dialectice, credinţa în Dumnezeu este o crimă împotriva gândirii şi un atentat la ordinea geometrică a lumii noastre. Ateismul militant al regimurilor de democraţie populară era încercarea de a extirpa, definitiv, acest periculos organ al sensibilităţii religioase: cultul Statului şi al Partidului nu putea admite concurenţi. Comunismul a ales lupta împotriva credinţei în mod deliberat şi programatic, oriunde a fost întemeiat. Prin violenţă sau perfidie, el a încercat să lichideze sau să anexeze Biserici şi culte, spre a elibera terenul pentru ceea ce avea să vină. Escatologic şi milenarist, gnostic şi fanatic, comunismul a aspirat la întronarea unităţii de monolit a ideii. Fervoarea prozelitismului a fost însoţită de ferocitatea represiunii. Republica Populară Română şi Republica Socialistă Română au ţinut de acest lagăr al raţiunii sângeroase, marcate fiind, în ambele etape, de vocaţia eliminării credinţei ce factor de insurgenţă şi de libertate interioară. Clerici şi oameni de rând au fost prinşi în acest malaxor al presiunii de stat şi au fost confruntaţi cu alegerile curajului sau ale abjurării. Tragedia comunistă a fost o tragedie a conştiinţelor. În povestea strivirii credinţei, lichidarea Bisericii Române Unite cu Roma în anii de după 1948 este efectul legic al ipotezelor staliniste. Operaţiunea iniţiată de regimul de la Bucureşti se înscria în operaţiunea din întreg domeniul de ocupaţie sovietic: ostilitatea faţă de Vatican conducea, dialectic, la atacul împotriva Duşmanului din interior. Comuniştii români au ştiut, inspiraţi de modelul părintesc al URSS, să pună în mişcare un mecanism în care propaganda, teroarea şi şantajul era unite, spre a atinge rezultatul dorit, anihilarea unei Biserici şi a întregului ei patrimoniu de sensibilitate patriotică. Alianţa încheiată cu o parte a ierarhiei domesticite a BOR, în numele restabilirii unităţii de credinţă, după secole de despărţire, era menită să ofere represiunii poliţieneşti alura unei acţiuni de părintească grijă. Solidaritatea creştină era suspendată, în termenii pactului imund încheiat cu auxiliarii ocupantului sovietic de la Bucureşti. Martiriul care a urmat şi pe care îl va marca beatificarea anunţată de Papă a însemnat înfruntarea dintre Stat şi cei care aleg să reziste. Cei şapte episcopi care au trecut prin temniţe şi domicilii forţate, Valeriu Traian Frenţiu, Vasile Aftenie, Ioan Suciu, Tit Liviu Chinezu, Ioan Bălan, Alexandru Rusu şi Iuliu Hossu, au dispărut în pântecele unui regim care a dorit nu doar să îi lichideze fizic, ci să steargă chiar şi amintirea sacrificiului lor. Demonizarea propagandistică a Bisericii Unite, ( demonizare pe care retorica fesenistă o reciclează după 1990) este destinată să murdărească un edificiu fără de care redeşteptarea naţională a românilor din Transilvania ar fi fost imposibil de imaginat. Încăpăţânarea criminală cu care episcopii au fost urmăriţi, chinuiţi, izolaţi evocă cruzimea cu care a fost asasinat un alt martir creştin, Monseniorul Ghyka. Pentru cei de astăzi, beatificarea episcopilor martirilor înseamnă momentul de a reafirma criminalitatea comunismului şi a proiectului intelectual pe care se fondează: nostalgia este o formă de complicitate cu călăii. Beatificarea Episcopilor evocă tentativa prometeică de distrugere a credinţei: sacrificiul acestor creştini români ilustrează temeritatea şi curajul, în timpuri de represiune şi de laşitate. Solitudinea suferinţei lor este la fel de cumplită ca şi aceea de care au fost înconjuraţi Iuliu Maniu, Ion Mihalache sau Dinu Brătianu .Închisoarea de la Sighet a fost spaţiul în care s-a consumat martiriul ,pentru o parte din ei. Integral: https://www.marginaliaetc.ro
43 Raspunsuri la Revista Presei – 21 martie. “Bizareriile cheltuielilor guvernamentale ale României, în context european”
Tzepelica21/03/2019 at 09:21
Cum sa ceri politicienilor nostri respect fata de scoala, cand romanii au cocotat la varful politicii repetenti, agramati, creiere netede, absolventi-diplomati “la distanta”?
Adica numai esecuri dpdv intelectual, smecherasi de provincie sau fanți de Obor, curveturi tupeiste sau doar ascultatoare, hoti de buzunare.
Pt. astia chiar si putinii bani alocati pt. cercetare sunt bani care trebuie sa intre in buzunarele clientelei de partid, pe criterii numai de ei stiute.
Tzepelica21/03/2019 at 09:34
In ce-i priveste pe ziaristi, condeiele au fost/sunt, cu rare exceptii, de vanzare mai intotdeauna.
S-a cantat si se canta pt. cel care plateste masa.
Principiile/caracterul sunt o povara care-ti blocheaza “succesurile”.
In plus, vechii cantareti de curte (Paunescu, Vadim, Cristoiu) sau informatorii secu (Chireac, SRS) au fost recuperati dupa `89 si folositi ca artilerie grea impotriva partidelor istorice.
Bineinteles, astia au facut scoala.
Asa au aparut jegurile mai tinere (Firea, Gadea, Badea, Andronic, Val Valcu, Turcescu, Rares Bogdan etc.).
Plaiurile mioritice sunt pline de uscaturi la care casca gura carduri intregi de gugustiuci cu creierele spalate.
A A21/03/2019 at 09:46
Subscriu in mod integral la acest comentariu de sinteza.
Tzepelica21/03/2019 at 10:05
Vechea securitate avea departamente speciale pt. manipularea populatiei.
Care se bazau pe absolventi de sociologie/psihologie.
Dupa lovilutie, multi au devenit mari “sondori” care, prin firme proprii, executa sondaje la cererea si pe placul clientului.
Alaturi de “presarii” zilei, astia spala creierele “pulimii”.
A A21/03/2019 at 14:25
Exact. Putem face o lista foarte lunga de manipulatori din 1990 incoace.
Radu221/03/2019 at 11:08
Buna ziua. De vânzare sunt și alte categorii profesionale http://m.ziare.com/lia-savonea/lia-savonea-a-incasat-100-000-de-euro-de-la-csm-in-2018-1554381 pentru banii astia vor vinde și tara fara nici o remușcare
Cetatean21/03/2019 at 13:02
salut! Pentru banii astia isi jupoaie parintii in Piata Victoriei, fara remuscare.
Horatiu Costache21/03/2019 at 10:20
Interviu cu Dan Barna
https://www.facebook.com/lucian.mindruta/videos/10214359492443156/
Intamplator21/03/2019 at 15:34
Buna ziua…multumesc….prima data când aud un politician și nu un gashcar/nici un moment nu a spus “va promitem ca dam” sau “vom face”…sa speram ca mesajul va fi înțeles de cât mai multi…schimbarea nu va veni in 4 ani…vor trebui 2-3 cicluri electorale pentru asta
cedric21/03/2019 at 10:46
Iar le face figura Toader, se evapora cand situatia este din nou incurcata!
Sa vedem cat ii mai merge!
https://www.digi24.ro/stiri/actualitate/justitie/tudorel-toader-a-plecat-in-concediu-s-ar-afla-pe-lista-ministrilor-remaniabili-1101320
Paganel21/03/2019 at 14:01
https://www.hotnews.ro/stiri-esential-23041519-acuzatii-foarte-grave-ale-senatorului-florin-catu-adresa-ministrului-finantelor-este-spion-rus-banca-internationala-sediul-moscova-principalul-partener-fondului-suveran-asa-cum-promis-teodorovici-cuba.htm
„Senatorul Florin Câțu acuză, de două zile, Guvernul controlat de Liviu Dragnea de înțelegeri cu rușii, trădând interesele economice ale României. Cele mai multe acuzații se îndreaptă asupra ministrului finanțelor Eugen Teodorovici, despre care Câțu se întreabă dacă este spion rus. Câțu susține că vehiculul financiar prin care Rusia ar urma să obțină control asupra unor zone economice din România este Banca Internațională de Investiții (BII), care acum are sediul la Moscova și în conducerea căreia a fost numit Teodorovici, în luna noiembrie, la doar o zi după o întâlnire cu președintele instituției. Apoi a plecat în Cuba, după o escală la Moscova, unde ar fi promis că BII va fi principalul finanțator și partener al controversatului Fond Suveran.”
Păi, nu doar ăsta e „spion rus”! Cam toți guviermii! E mai ușor de numărat care nu e spion rus (dacă o fi fiind vreunul!)!…
Dar, Baronul Muthausen doarme, la fel și (ne)serviciile!…
Eugen Vasilescu21/03/2019 at 18:15
carnetul rosu de spion rus este necesar pt a ocupa functii strategice in ro?
Paganel21/03/2019 at 20:47
Bună observație! Pe mine nu mă interesează, însă. culoarea carnetului (poate fi și maro), ci faptul că reacția (de)serviciilor este „incoloră, inodoră și insipidă”, sau, mai precis”, „frumoasă, sublimă, dar lipsește cu desăvârșire”!
Paganel21/03/2019 at 14:59
A vorbit „trompeta” lui orban din România:
https://www.hotnews.ro/stiri-esential-23041299-cseke-attila-eventuala-excludere-fidesz-din-ppe-greseala-ppe-are-nevoie-partidul-lui-viktor-orban-invers.htm
A A21/03/2019 at 15:22
https://www.g4media.ro/stephen-flanagan-fost-consilier-in-timpul-mai-multor-presedinti-ai-sua-nato-nu-poate-ignora-pasii-inapoi-facuti-in-unele-tari-din-europa-de-est-la-capitolul-independenta-presei-si-a-justitiei.html
Eugen Vasilescu21/03/2019 at 18:13
Suna ca dragnea a promis paduri daca isi fac datoria sa-l atace pe el presidente. au argumente sofisticate, nu sunt inculti dar cum poti sa fii bratul spiritual al unor banditi incompetenti? Nu ca nu ar trebui atacat dar au obligatia morala si etic asumata sa nu se amestece in politica in mijlocul unei campanii. Bulibaseala lui dragnea nu atrage nicio reactie? Ca ar avea infinit mai multe teme demne de atentia bor-ului.
depemures21/03/2019 at 18:42
Ubi bene…..
Bun gasit stimate domnule Profesor ,
au actionat vreodata impotriva celor ce erau in fruntea bucatelor conducatorii BOR ? Au criticat vreodata comunismul ,comunistii , securitatea,? Stiti cazuri in care preotimea ortodoxa a ajutat in vre-un fel luptatorii anti comunisti ? A iesit vre-un sef BOR sa-l intampine pe MS Regele Mihai ,la prima tentativa de reintoarcere in tara Sa , pe aeroport. Foarte putinii preoti ,care au indraznit sa critice comunismul, au fost fortati sa plece din tara. Fara ca cei ce le erau sefi pe vremea aceea sa protesteze in vre-un fel. S-au opus daramarii bisericilor ? Sunt foarte mahnit de aceasta atitudine
Nu am pus si nu voi pune semnul egal intre preotime si dragostea si credinta mea Dumnezeu.
Eugen Vasilescu21/03/2019 at 19:01
e vorba de pagubele aduse enoriasilor – cred ca si banditi si incompetenti este o culme de pagube – spirituale si materiale aduse – este o cale de auto-distrugere a bor-ului pt ca nu au nevoie sa se faca frate cu dracul in acest context. se vand pt maruntis cand elementele de opulenta a bor-ului sunt peste tot.
depemures21/03/2019 at 19:07
Este foarte multa tristete in sufletele multor romani ,referitoare la atitudinea si comportamentul
preotimii.
Eugen Vasilescu21/03/2019 at 19:11
am citit amintirile lui bartolomeu. se care ca a fost esential (fiind student in cluj prin 45-46) in a ghida protestele studentilor si nu numai intr-o directie favorabila ro cand se discuta soarta transilvaniei.
tot el a incercat in calatoria in sua sa-l intimideze pe trifa sa se re-uneasca cu patriarhia. multe nuante
de cenusiu. ca si la justinian.
fapt este ca dupa 89 cand a existat o fervoare spirituala speciala bor a irosit-o pe maruntis.
Tzepelica21/03/2019 at 19:29
Sa nu uitam atitudinea lui Teoctist din dec. `89.
S-a repezit sa-i trimita un mesaj oficial de sustinere lui Ceasca.
Dupa “Targoviste”, a disparut o luna la Sinaia, dupa care a revenit, fara nici o jena, la conducerea BOR.
Niste nemernici in vesminte aurite, impodobiti ca pomul de Craciun, care nu-si pot misca dosul decat in Mercedesuri de lux.
Asta la varf.
La baza, popimea profitoare, in stare sa lase mortul neingropat daca nu poti achita “tariful” stabilit de ei.
Fara chitante, facturi, impozite.
Eugen Vasilescu21/03/2019 at 20:54
buna seara, corect, e o lista lunga.
Paganel21/03/2019 at 20:59
Extrem de rușinos ce face popimea cu o credință în care, prin romanizare, S-A NĂSCUT acest popor!…
Intamplator21/03/2019 at 19:10
Buna seara ….se “reaprinde” o tema inutila…se va rostogoli…de remarcat și “sinergia” celor doi…unul lansează…celălalt rostogolește…
Intamplator21/03/2019 at 19:13
Și iată ca Bibi va câștiga alegerile….ceea ce se zvonea ,e oficial prin Tweet ul dl Trump ;USA recunosc suveranitatea Israel asupra înălțimilor Golan….
va suporta Putin afrontul?…probabil da, s au înțeles in prealabil
Eugen Vasilescu21/03/2019 at 19:17
nu e ok de loc – de ce sa recunoasca suveranitatea israelului asupra golan heights si sa nu recunoasca suveranitatea rusilor asupra crimeii. diplomatie schizofrenica.
stefan6021/03/2019 at 19:46
Cu tot armamentul bagat in Crimea , rusii nu vor renunta veci la peninsula. E “capul de pod” care le permite sa controleze tot si toate la Marea Neagra.
Inclus cine , unde si cit petrol , gaz , extrage din adancurile marii.
Care adincuri bogate in resurse sint la adancimi mici, deci exloatabile fara mega investitii ca in golful mexican ( max la 70 metri fundul marii negre in zona in discutie) coincidenta , intamplare , exact in zona economica exclusiva romaneasca.
Eugen Vasilescu21/03/2019 at 20:04
nu prea inteleg cum pot rusii sa emita pretentii asupra zonei economice exclusiv romaneasca –
stefan6021/03/2019 at 20:30
Nu emit pretentii. Ne obliga sa exploatam subsolul in cooperare. 🙂
-Kamuzgaz va spune ceva ?
– Sau Fondul suveran de investitii si dezvoltare?
– faptul ca a fost blocata achizitia de corvete ( cu inarmarea fregatelor existente) e normala ?
– sau chizitia a 12 avioane rable la a treia mana cu secretizarea partii financiare , nu va spune nimic?
– lipsa de infrastructura ce rol are ?
Sint toate doar coincidente sau efectele unui plan bine pus la punct de subjugare economica a unei natiuni fara nici o capcitate de aparare a ce este al ei ?
Eugen Vasilescu21/03/2019 at 21:05
rusii au tot soiul de parghii, iar faptul ca ro este sabotata pe diverse cai care tot la ei duc,
se aplica inclusiv la cazurile pe care le mentionati. Dar in cazul asta parghia cea mai importanta este omv – controlata de rusi – care chiar are drept de exploatare in perimetrul ro – impreuna cu exxon. noroc cu exxon.
stefan6021/03/2019 at 22:18
Sa speram ca Exxon nu se retrage in detrimentul unei srl israeliene finantata de Gazprom sau Lukoi.
Oricum , pina sa puna mana pe petrolul si gazele romanesti in 2002 , OMV era o firma de mana a treia in domeniu. Doar ulterior a devenit “de interes” european.
Readuc aminte. Doar Romania a privatizat 50 % din rezervele de hidrocarburi. Cu bascalia ca astazi avem si o societate a unui dictator notoriu ( firma kamuzgas sau cum se cheama corect ) in scenariul national energetic primar ( materia prima )
Eugen Vasilescu21/03/2019 at 19:21
nu e clar daca bibi castiga alegerile desi e clar ca asta il ajuta
stefan6021/03/2019 at 19:39
Sa vedem daca si sirienii sint bucurosi ca pierd definitiv Golanul.
Alaturi de ei sa vedem cit se bucura sauditii , iordanii , irakienii , iranienii so turci.
Trump in politica esterna are doar “succese”. Ca un alt miliardar cu ani in urma de num Berlusconi.
Si asta pina a fost filmat pupind mana libianului ( e pe youtube) si obligat sa demisioneze cind nemtii si francezii ( urmati de americani) au pus pe piata peste 200 miliarde euro de titluri italiane de stat. El a plecat de la butoane si Draghi a inceput QE ca altfel Italia era falita.
Eugen Vasilescu21/03/2019 at 19:53
https://www.marketwatch.com/story/trump-says-its-time-to-fully-recognize-israeli-sovereignty-over-golan-heights-2019-03-21
deci trump spune ca e timpul. asa cum a spus in campanie ca e timpul sa mute ambasada sua
la ierusalim. care chiar s-a intamplat dupa ceva timp.
politica oficiala a sua inca: soarta golan heights se decide prin tratative intre siria si israel.
are timp sa adauge “e timpul sa inceapa tratative intre siria si israel” dupa cele doua saptamani pana la alegeri, a calificat un numar de pronuntari ca asta. sigur ca bibi vrea sa spuna ca este
“a new balfour declaration” dar diferenta este ca sua nu are jurisdictie asupra golan heights.
dar nu e mai putin enervant si schizofrenic.
Intamplator21/03/2019 at 19:47
@evasilescu…buna ziua
E in “logica”lui Trump …crede ca politica internațională e-cum a zis cineva-la fel ca in real ratate ul nyc…pana una alta singura”realizare” sunt doua “op photo” cu Kim …și poate poate va fi acordul comercial cu China/nu sunt sigur ca e in avantajul US fiindcă China va înregistra cel n-ai probabil anul asta deficit comercial și nu se negociază nimic despre deschiderea financiară /ar mai fi ideea de a admite Brazilia in OECD și NATO ,denunțarea acordului cu Iran,desemnarea UE ca “inamic comercial”,negocierile de a da acces Arabiei Saudite la tehnologia nucleară ,denunțarea acordului climatic….mai adăugați Dvs ….între timp societatea americană e divizata cum n a mai fost din anii 60….
Intamplator21/03/2019 at 19:49
Exact cum a spus și @stefan numai “succese”
Intamplator21/03/2019 at 19:53
Și încă una….UE de acord cu extinderea datei limita pentru brexit pana la 22 mai….probabil d na May va demisiona-daca nu i se accepta un nou vot in camera asupra acordului si daca nu e aprobat….
Înfrângere majora pentru MI5
mar21/03/2019 at 19:59
Vor cu orice chip să o blocheze pe Laura Kodruța Koveși și să o împiedice să ajungă șef al Parchetului Eouropean.
Eugen Vasilescu21/03/2019 at 21:17
cred ca aceasta saga a lck va scoate multi sovaielnici la vot.
Tzepelica21/03/2019 at 21:29
Gaze iedtine pt. unii.
Deci ajutor de stat si concurenta neloiala.
“Doar 81 de companii, furnizori de gaze și consumatori industriali, sunt marii câștigători ai controversatei OUG 114/2018, care prevede plafonarea prețurilor la gazele vândute de către producători la 68 lei/Mwh. Practic, cele 81 de firme vor primi direct gazele ieftine de la producători, potrivit unei decizii a Autorității Naționale de Reglementare în Domeniul Energiei (ANRE). Ceilalți consumatorilor industriali din România nu sunt atât de norocoși. Vor trebuie să se mulțumească cu gaze mai scumpe vândute de intermediari sau din import. Cei mai mari beneficiari de gaze ieftie sunt combinatele omului de afaceri Ioan Niculae.”
cedric21/03/2019 at 21:55
Multi nemernici are Romania!
Unul infect e Cristoiu care se pune in slujba puterii cu o asiduitate demna de cauze mai bune!
Fonfaitul asta sustine ca el a vazut o poza mai buna cu LCK la crama lui Ghita. A ‘vazut-o’ dar n-o are!
Un mincinos ca si Ghita!
https://www.aktual24.ro/adina-florea-disperata-nu-poate-folosi-poza-anti-kovesi-livrata-de-ghita-chiar-si-ea-a-vazut-ca-este-in-neregula/
Iar madam Florea poate sa se spanzure.
cedric21/03/2019 at 23:30
https://www.comisarul.ro/articol/info-serban-nicolae-cere-in-cex-ul-psd-de-luni-ret_990794.html
Sunt in stare de orice marsavie ca s-o impiedice pe Kovesi sa ajunga procuror sef al Parchetului european.
Asta se pare ca e ultima solutie!
mar21/03/2019 at 23:32
Disperare scrie pe ei!! Și pe noi, bruma de oameni care mai muncesc în această țară și care nu face parte din gașcă a ajuns la disperare în județele roșii, în opinia mea mămăliga este aproape de explozie.
« Revista Presei – 22 martie. “”Amnistia fiscală – pedeapsa bunilor platnici”
Revista Presei – 20 martie. “Coruptia este „un act de cultura”….pe care eu nu il gust.” »

References: CSM 
 CSM 
 CSM 
 CSM 
 CCR 
 CCR